### Beslutningstema

Udvalget skal i dette punkt tage stilling til fordelingen af den særlige pulje på kr. 500.000, der er afsat til landsbyer, der har udarbejdet en Lokal Udviklingsplan, LUP.

### Historik

I budget 2023 samt overslagsårene 2024–2025 er der afsat 500.000 kr. årligt til indsatser for landdistriktsudvikling i byer med en LUP. Disse midler udbydes hvert efterår til lokalområder med en LUP.

### Sagsfremstilling

Forvaltningen har i efteråret 2023 været i kontakt med de lokalråd, der i de seneste år har arbejdet med Lokale Udviklingsplaner (LUP). De igangværende processer i [adresse] og [adresse] er endnu ikke endeligt afsluttet. Begge byer har et udkast til en LUP klar til foråret 2024. Der er i alt 8 byer med en aktuel LUP, hvoraf 4 i november og december 2023 har indsendt en ansøgning om støtte til lokale projekter prioriteret i LUP.

Forvaltningen har modtaget følgende ansøgninger:

* Agerskov (LUP) har ansøgt om midler til fortsættelse af deres aktivitets- og forskønnelsesprojekt i forbindelse med boldbanerne og Hallen. Der er ansøgt om 70.120 kr. Her indstilles en bevilling af det ansøgte.
* [adresse] (LUP) har ansøgt om midler til helhedsplanen for Visby Park, konkret en renovering og forskønnelse af Trosalta - Visbys gemte perle. Der er ansøgt om 180.000 kr.. Her indstilles en bevilling på de ansøgte 150.000 kr.
* Nørre Løgum/Ellum (BLUP) - de to lokalområder har ansøgt om at få udarbejdet en kommunikationsindsats og organisationsplan. Et projekt der i LUP er beskrevet for at styrke sammenhængskraft og organisering af foreninger. Der ansøges om 62.500 kr., der foreslåes bevilliget fra den ordinære udviklingspulje, da projektet har en mere generel karakter.
* Brøns (LUP) har udarbejdet en helhedsplan for et "Generationsmødested" - et multifunktionelt forsamlingshus og nye rammer for fællesskaber indendørs og udendørs, der skal erstatte et eksisterende klubhus. Der ansøges om 320.000 kr. Her indstilles til en bevilling på kr. 280.000 kr.

I bilaget beskrives ansøgningernes indhold, hvordan ansøgningerne relaterer sig til kommunens visions- og strategiplan, og hvor stor en bevilling Forvaltningen indstiller. Indstillingerne er baseret på projekternes relevans for lokalområdet, og på lokalrådenes evne til og ønske om at finde supplerende ekstern finansiering.

### Økonomi

Udvalget gøres opmærksom på at der i 2023 er uforbrugte midler i de forskellige puljer, svarende til ca. kr. 600.000 kr.

### Fagchefen for Plan og Udvikling indstiller,

|  |  |
| --- | --- |
| at | ovenstående fordeling af de 500.000 kr. til LUP-projekter i [adresse], [adresse] og Palle Bruun godkendes, og |
| at | Nr. Løgum/Ellums projekt finansieres af den ordinære pulje. |

### Beslutning

Indstillingen godkendt.